આજનો સૌથી ટોચનો જો કોઇ મુદ્દો હોય તો એ છે મોંઘવારીનો. દેશમાં વિકાસનો જે ગ્રોથ ગ્રાફ છે તેના કરતા મોંઘવારીનો ગ્રાફ ચોક્કસપણે ઉંચો હશે. એવી એકપણ વસ્તુ નથી કે જેને મોંઘવારી અસર ના પહોંચી હોય. આપણી સરકાર દ્વારા સતત એ ઠાલા નિવેદનો અને આશ્વાસન કરવામાં આવી રહ્યું છે કે, મોંઘવારી ઓછી થશે, પરંતુ તેમણે એકપણ એવું મજબૂત પગલું ભર્યું નથી કે આપણામાં એક આશાનું કિરણ જન્માવે કે હાશ હવે તો મોંઘવારી ઓછી થશે. સામાન્ય જીવનમાં જરૂરી એવી તમામના ભાવ આસમાને પહોંચી ગયા છે. જેનો તાજો દાખલો દિલ્હીમાં જે હદે ડુંગળીના ભાવ ભડકે બર્યા છે. આજે દિલ્હીમાં 80 કિલોના ભાવે ડુંગળીનું વેચાણ કરવામાં આવી રહ્યું છે અને જેના કારણે મધ્યમ વર્ગીય અને ગરીબ પરિવારનું બજેટ ખોરાવાઇ ગયું છે.